ועדת הכספים, כנסת 25, פרוטוקול מספר 340, 2024-02-26 00:00

ינון אזולאי: שלום לכולם, אנחנו עוברים לנושא הבא על סדר-היום: הצעת צו הבלו על דלק (הטלת בלו) (תיקון מס'

ינון אזולאי: ), התשפ"ד-2024 (תמחור פליטות מזהמים מקומיים וגזי חממה); הצעת צו תעריף המכס והפטורים ומס קנייה טובין (תיקון מס'

ינון אזולאי:  והוראת שעה מס'

ינון אזולאי: ), התשפ"ד-2024 (תמחור פליטות מזהמים מקומיים וגזי חממה

ינון אזולאי:  הדיון יהיה עד השעה 14:00, ואת המצגת נראה בישיבה הבאה

ינון אזולאי:       	איליה, מפאת קוצר הזמן, תגיד לנו מה הנקודות שהגעתם בהן להסכמות

איליה כץ: 	שלום, אני סגן הממונה על התקציבים

איליה כץ:  ישבנו בצורה אינטנסיבית גם בתוך הממשלה עם משרדי הממשלה השונים, וגם עם התאחדות התעשיינים

איליה כץ:  הגענו למתווה שמדמה את מנגנוני המכסות האירופיות, ונותן מענקי הסתגלות בנוסחאות ובתהליכים ביורוקרטיים, שלהבנתנו מוסכמים על הצדדים

איליה כץ:  נשמח להרחיב עליהם כשתרצו

איליה כץ:  לצד זה, גם נוסיף מענקי התייעלות שיאפשרו התייעלות של התעשייה

איליה כץ:  בהמשך לשאלות שעלו פה, מנגנוני המס הוכרו לעניין ה-CBAM האירופי, ואנחנו גם מתחייבים במסגרת המנגנונים, ככל שיש אי-כפילות מס, לקזז מתוך הדבר הזה

ינון אזולאי: היה סיפור עם מפעל נשר, היה סיפור עם ההתפלה של המים

ינון אזולאי:  ואמרנו גם שלא שהמנגנון לא יחול עד שהוא יוקם וייכנס לתוקף

איליה כץ: לעניין המנגנונים שדיברת עליהם בסוף, אנחנו נעביר נוסח ליועצת המשפטית של הוועדה לעניין הצו

איליה כץ:  רשות המיסים מציעים מכתב חתום על ידי מנהל הרשות או מי מטעמו

ינון אזולאי: תכף נשמע אם זה מקובל על התעשיינים

איליה כץ: זה משרד שחתום על ידי כל גורם שתחליטו ממשרד האוצר

שולמית אלוני: יש לכם כבר מכתב חתום?     

איליה כץ: נעביר אליכם לפני הישיבה הבאה

איליה כץ:  מעבר לזה, ישבנו עם נשר, ואני חושב שגם לגבי נשר יש לנו הבנות

איליה כץ:  ההבנות כוללות הפחתה מאוד מאוד משמעותית בהיקף הפליטות של מפעל נשר, סדר גודל של 60%-70% התחייבות שלהם שתבוא לידי ביטוי במספרים של הצו

איליה כץ:  לצד זה, התחייבות של המדינה לתת מענקי הסבה או יותר נכון, סיוע לטובת הסבה של המתקן מתזקיק שנקרא פטקוק, שהוא תזקיק מאוד מאוד מזהם, ושריפה של פסולת שמזהמת הרבה פחות, ויש נגדה ערך סביבתי משמעותי

איליה כץ:  סוכם שמנגנוני הסיוע יהיו באופן דומה למנגנוני סיוע שיש למתקנים אחרים של טיפול בפסולת, דוגמת מתקני השבה ומתקני אנאירובי

אורית פרקש הכהן: 	לא הבנתי

אורית פרקש הכהן:  אתם מגיעים איתם לסידור שהם מקטינים את הפליטות, והם מקבלים מימון לביצוע הקטנת הפליטות

אורית פרקש הכהן:  מה זה עושה למס הפחמן? אחרי זה מס הפחמן מוטל עליהם בשלמותו?     

איליה כץ:  מס הפחמן יוטל על כמות מופחתת

איליה כץ:  השאיפה שלנו, ואני אומר את זה גם כאן על השולחן, שהם יסבו בצורה מאוד מאוד אינטנסיבית את המתקן שלהם מפטקוק ל-RDF – זה לא דלק, אלא זאת הפסולת

איליה כץ:  באופן הזה, לא נצטרך לגבות מהם מס, כי הם למעשה יצמצמו את הצריכה של הדלק המזהם

איליה כץ:  זאת המטרה שלנו בזה

איליה כץ:  אם ההסבה שלהם תתעכב, תיכשל והם ימשיכו לזהם, כמובן שהם ישלמו - - -     

ינון אזולאי: מפעלי ההתפלה במים, מה סגרתם איתם?     

איליה כץ: אני מייד אגיד, רק אמשיך את התשובה לחברת הכנסת פרקש

איליה כץ:  זה דומה למפעל שהיום שורף מזוט כבד

איליה כץ:  אנחנו רוצים להעלים את המזוט הכבד משימוש בישראל, ואנחנו לא רוצים לגבות את המס הזה על מזוט כבד

איליה כץ:  אנחנו מעדיפים שמפעלים יעברו ממזוט כבד לדברים אחרים, וישלמו על דברים אחרים מס נמוך יותר

ינון אזולאי: איליה, תודה

ינון אזולאי:  התפלת המים

איליה כץ: לגבי התפלת המים ישבנו בממשלה

ינון אזולאי: עם כולם הגעת ישר להסכמה

ינון אזולאי:  מה קורה עם התפלת המים? יש לך הסכמה או לא?     

איליה כץ: לא, איתם לא הגענו להסכמה

איליה כץ:  יש לנו הצעה שגובשה בתוך הממשלה למנגנון, ונשמח לשבת איתם

ינון אזולאי: הם יודעים מה המנגנון הזה?     

איליה כץ: דיברנו על זה בקצרה מולם

איליה כץ:  נשמח לשבת ולהציג להם את זה בצורה מסודרת, מה המחשבות

ינון אזולאי: ביום חמישי אנחנו אמורים להתכנס פה, בעזרת השם, עוד פעם

ינון אזולאי:  עד אז, בבקשה, לשבת איתם ולסגור איתם

ינון אזולאי:  זה לא צריך להתגלגל אחר כך על האזרח, כך שהאזרח יצטרך לשלם יותר על המים

ינון אזולאי:  אני מבקש מאוד שתגיעו להסכמות

ינון אזולאי:  אם כבר הגעתם להסכמות עם התעשיינים ועם נשר, אנחנו רוצים שתגיעו להסכמות גם עם מפעלי ההתפלה, על מנת שהחוק הזה יעבור פה בהסכמה

ינון אזולאי:  מאוד חשוב שהוא לא יגולגל במחיר המים לאזרח

ינון אזולאי:  בסדר, איליה?     

איליה כץ: אנחנו נעשה כל מאמץ, כמובן, כדי להגיע להסכמות

ינון אזולאי: כשאתה אומר: נעשה מאמץ; כשאתה אומר: אני אסביר, זאת כבר תקלה וזה לא נשמע טוב

ינון אזולאי:  אני מבקש שתיקחו את הדברים לתשומת ליבכם

איליה כץ: חבר הכנסת אזולאי, אני חושב שהתקדמנו עם כל מיני גורמים, והוכחנו רצון מצידנו

ינון אזולאי: איליה, אני לא אומר סתם

ינון אזולאי:  תשבו גם עם מפעלי התפלת המים, כי זה חשוב מאוד שבסופו של דבר זה לא יגולגל לצרכן

ינון אזולאי:  תבואו ממקום טוב

ינון אזולאי:   נתנאל היימן, איגוד התעשיינים, בבקשה

נתנאל היימן: תודה, אדוני

נתנאל היימן:  יש לנו טיוטה של הסכמות, והיא עדיין לא חתומה

נתנאל היימן:  מבחינתנו, עד שהיא לא נחתמה סופית על ידי שני הצדדים, היא לא קיימת

נתנאל היימן:       נקודה שנייה, לגבי מה שאמרתם על מכתב מרשות המיסים

נתנאל היימן:  לדעתי, זה לא מספק

נתנאל היימן:  ההתניה צריכה להיות בתוך הצו, על מנת שיהיה מנגנון ישים, ומכתב של רשות המיסים לא יספיק במקרה הזה

ינון אזולאי: ושאר הדברים?     

נתנאל היימן: בהנחה שזה ייחתם כמו שאנחנו מכירים את הנוסח כרגע, שאר הדברים בסדר

משה גפני: נשר, בבקשה

יובל לזרוב: שלום, אני מנכ"ל נשר

יובל לזרוב:  ישבנו אכן עם נציגי האוצר, והגענו איתם למתווה

יובל לזרוב:  מבחינתנו, ככל שנעשה את הפרויקט של שדרוג הקווים על מנת לתת מענה לפסולת באזור המרכז, אנחנו בכיוון הנכון

יובל לזרוב:  מבחינתנו, ככל שזה יהיה הנוסח, מה שמופיע מולי, אפשר להתקדם איתו

ינון אזולאי: תתקדמו עד סוף השבוע ותראו שהכול בסדר עם נשר

ינון אזולאי:  תראו שאפשר להתקדם בחתימה כדי שתוכלו לבוא לפה עם דברים סגורים

ינון אזולאי:  מפעלי ההתפלה?      

נעמה קאופמן: אני מנכ"לית בקבוצה

נעמה קאופמן:  מסתבר שרק איתנו לא ישבו, על אף שביקשנו

ינון אזולאי: לא ישבו, איליה?      

נעמה קאופמן: לא, לא ישבו איתנו

ינון אזולאי: אני הבנתי שישבתם

חמד עמאר: אמרת שהעברת להם חלק מהדברים

איליה כץ: אני יכול להסביר, אם תרצו

איליה כץ:  כפי שאנחנו הבנו, ויכול להיות שהייתה פה אי-הבנה – אני מקווה שלא – הבנו שהמפעל או החברה מוכנה לשבת איתנו רק על פתרון אחד מאוד מאוד ספציפי, והם מסרבים לשבת על פתרונות אחרים

אמיר לנג: זה לא נכון

ינון אזולאי: רגע, רגע

ינון אזולאי:  אתה יודע מה מפליא אותי, איליה? כבר ידעתם את התשובה שלהם, ואמרתם: לא הגענו איתם להסכמה

ינון אזולאי:  זה נראה שמישהו חלם ועשה את כל החיבורים האלה

ינון אזולאי:  איליה, הרגע הבנתי שישבתם איתם

ינון אזולאי:  תשבו איתם, תראו להם את האופציות שיש לכם, תשבו איתם במשא ומתן, ותבואו לקראת סוף השבוע

ינון אזולאי:  אנחנו רוצים לבוא כשכמה שיותר דברים ייסגרו, כדי שנוכל להצביע ובהסכמה

איליה כץ: מבחינתנו, הדיון הוא גם מה שנקרא הנוסח של הצו, אבל גם פתרונות בעולמות אחרים

איליה כץ:  להבנתנו, מה שהחברה מבקשת בנוסחים שנשלחו אלינו על ידם, מביא לכך שהחברה יוצאת מורווחת מהסיפור הזה, מורווחת מהצו

איליה כץ:  לא היינו רוצים להגיע לסיטואציה כזאת, לכן אנחנו מציעים להם כל מיני פתרונות חליפיים שהם לא במסגרת הצו

איליה כץ:  אם זה בסדר מבחינת הוועדה, נשמח לשבת גם על החלופות האלה

נעמה קאופמן: כמו שרציתי לומר, באמת לא ישבו איתנו

נעמה קאופמן:  שלחנו פנייה בכתב ולא שלחנו פנייה בכתב עם תנאים

נעמה קאופמן:  שלחנו פנייה בכתב לכל הגורמים בממשלה כדי שיישבו איתנו, ולא קיבלנו מענה עד עכשיו

נעמה קאופמן:  הפתרון חייב להיות בחקיקה

נעמה קאופמן:  כפי שהסברנו, וניסינו להסביר לאגף תקציבים, כי ככה עובד המודל באירופה, המודל עובד עם חריגים

נעמה קאופמן:  שים לב, בכל התעשיות האחרות שאני לא אכנס לעומק שלהן, הם מנסים לייעל את התעשיות ולהגיע לפתרון האופטימלי מבחינת הפחתת פליטות, ולהעביר את התעשייה איזשהו תהליך

נעמה קאופמן:  אצלנו, אנחנו בפתרון האופטימלי הקיים בעולם, ולכן ההחרגה שחייבת לבוא בחקיקה, חייבת להיות הפתרון

נעמה קאופמן:  ניסיונות להביא כל מיני פתרונות אחרים – אף פעם לא אמרנו שלא נקשיב לשום דבר

נעמה קאופמן:  בינתיים רק ביקשנו פגישה ולא הגענו אליה

נעמה קאופמן:  אבל צריך להבין שיש משמעויות אחרות מבחינת בנקים בין-לאומיים, מבחינת נפילת המתקן

נעמה קאופמן:  אגב, אתה לא רוצה שיעלו מחירי המים

אמיר לנג: הניסיון לקחת את זה מחוץ לעולמות של הצו, הוא אבסורד

אמיר לנג:  מטרת הצו היא לא להרוג שחקנים ולא להרוג בדרך

אמיר לנג:  התפקיד של המחוקק כשהוא מבצע חוק, הוא לא לדרוס ולהרוג, אלא להסתכל ולזהות איפה צריך לעשות תיקונים בתוך הצו

אמיר לנג:  לשלוח אותי לפתרון חוזי, שיעצור את המתקן דרך הבנקים, לא הגיוני, לצערי

ינון אזולאי: הדברים הובנו

ינון אזולאי:  איליה, אנחנו מסכמים שאנחנו רוצים להתכנס לקראת סוף השבוע לראות את המצגת שלכם, ולראות את ההסכמים, שתביאו איתכם לכאן

ינון אזולאי:  לאחר מכן, נחליט לגבי מועד ההצבעה

ינון אזולאי:  חשוב לסיים עם התעשיינים, לשבת איתם, עם נשר לשבת ולחתום

ינון אזולאי:  התעשיינים אומרים שלא מתאים להם המכתב ואנחנו רוצים שהכול יבוא לפה בהסכמה

ינון אזולאי:  גם עם מפעלי התפלת המים

ינון אזולאי:  זה לא צריך להתגלגל על הצרכן עם מחירי המים – זה מה שיקרה – וגם החשמל יעלה

ינון אזולאי:  אנחנו מכירים את הכול

ינון אזולאי:   לכן, אנחנו מבקשים מכם לשבת איתם, ואל תגידו: אנחנו יודעים מה הם רוצים

ינון אזולאי:  אתה אף פעם לא יודע במשא ומתן מה הצד השני רוצה

ינון אזולאי:  זה שהוא זרק לך משהו לקצה השני, זה כמו שאתה זורק לקצה השני

ינון אזולאי:  לכן, צריך לשבת איתם, אם אנחנו רוצים להגיע לקראת סוף השבוע עם סגירות כדי שנוכל להתקדם

ינון אזולאי:  תודה רבה, הישיבה נעולה